Iepirkuma komisijas sniegtās atbildes par atklāta konkursa 
[bookmark: _Hlk234395476]“Metodiskā materiāla “Vadlīnijas pašvaldībām Bērnu tiesību aizsardzības programmas izstrādei un īstenošanai” izveide, identifikācijas Nr. BAC 2026/4.1-5/10, nolikumu

	1.
	Atklātā konkursa nolikumā ir minēts, ka Pretendentam ir jāizstrādā tehniskais piedāvājums. Nolikuma 3.5.1. punktā noteikts “Pretendents Tehniskajā piedāvājumā izstrādā un iekļauj risku vadības plānu, kas sevī ietver Pakalpojuma izpildes risku identificēšanu, risku un to ietekmes analīzi, risku mazināšanas un novēršanas stratēģiju un kontroles mehānismu”. Vienlaikus vērtēšanas kritērijos ir norādīts, ka tiek vērtēts Pretendenta tehniskajā piedāvājumā ietvertais pakalpojuma izpildes risku vadības plāns, kas sevī ietver risku identificēšanu, risku un to ietekmes analīzi, risku mazināšanas un novēršanas stratēģiju un kontroles mehānismu. Papildus 1. pielikuma “Pieteikums” 7.1. punkts pauž, ka Pretendents apliecina, ka “Pakalpojums tiks veikts atbilstoši tehniskās specifikācijas prasībām”. Minētie formulējumi rada iespaidu, ka tehniskajam piedāvājumam jāaptver tikai risku vadības plāns, bet tehniskās specifikācijas prasību izpilde tiek apliecināta ar 1. pielikumu “Pieteikums”. Lūdzam precizēt, vai Pretendentam tehniskajā piedāvājumā jāapraksta pakalpojuma izpildes pieeja, metodoloģija, darba uzdevumi un to īstenošanas soļi, papildus iekļaujot risku vadības plānu, vai arī jāiesniedz tikai risku vadības plāns.
	Saskaņā ar Atklāta konkursa nolikuma 3.5.1. punktu, pretendentam Tehniskajā piedāvājumā ir jāiesniedz risku vadības plāns, kas sevī ietver Pakalpojuma izpildes risku identificēšanu, risku un to ietekmes analīzi, risku mazināšanas un novēršanas stratēģiju un kontroles mehānismu. Konkursa nolikums nenosaka, ka pretendentam būtu nepieciešams aprakstīt pakalpojuma izpildes pieeju, metodoloģiju, darba uzdevumus un to īstenošanas soļus.

	2.
	Atklātā konkursa tehniskās specifikācijas 5.2.4.4. punktā ir noteikts, ka Izpildītājam ir jādefinē bērna dzīves jomas un dati, kuru analīze un monitorings ir jāiekļauj Bērnu tiesību aizsardzības programmās. Lūdzam precizēt sagaidāmo detalizācijas līmeni attiecībā uz identificējamajiem datiem, piemēram, vai nepieciešams definēt konkrētus monitoringa indikatorus, datu avotus un datu ieguves metodes.
	Minētais Tehniskās specifikācijas uzdevums paredz, ka Izpildītājs, veicot jomas izpēti un izstrādājot Vadlīnijas (tostarp sākotnēji – Ievada ziņojumu), identificē un definē konkrētas bērna dzīves jomas un datus, kuru analīze un monitorings pašvaldībām jāiekļauj Bērnu tiesību aizsardzības programmās. Vienlaikus Izpildītājam ir jāsniedz ieteikumi par metodoloģiju un instrumentāriju šo datu ieguvei un monitoringam, tostarp, ciktāl tas nepieciešams Bērnu tiesību aizsardzības programmas izstrādei, par iespējamiem datu avotiem un monitoringa indikatoriem. Sagaidāms, ka Izpildītājs definēs monitorējamos datus un sniegs ieteikumus par to ieguves un analīzes pieeju, savukārt detalizētas monitoringa sistēmas vai pilnībā izstrādātu indikatoru kopuma izveide nav šī uzdevuma mērķis.



